CELEX: 32003R0218
Language: mt
Date: 2003-02-04
Title: Ir-Regolament tal-Kummissjoni (KE) Nru 218/2003 ta' l-4 ta' Frar 2003 li jikkonċerna l-klassifikazzjoni ta' ċerti oġġetti fin-Nomeniklatura Magħquda

Avviż Legali Importanti

|

32003R0218

Official Journal L 029 , 05/02/2003 P. 0005 - 0006

		Ir-Regolament tal-Kummissjoni (KE) Nru 218/2003ta' l-4 ta' Frar 2003li jikkonċerna l-klassifikazzjoni ta' ċerti oġġetti fin-Nomeniklatura MagħqudaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2658/87 tat-23 Lulju 1987 dwar in-nomenklatura tat-tariffa u ta' l-istatistika u dwar it-Tariffa Komuni Doganali [1], kif l-aħħar emendat bir-Regolament (KE) Nru 2176/2000 [2], u partikolarment l-Artikolu 9 tiegħu,Billi:(1) Sabiex tkun assigurata l-applikazzjoni uniformi tan-Nomeniklatura Magħquda annessa mar-Regolament (KEE) Nru 2658/87, huwa meħtieġ li jkunu adottati miżuri li jikkonċernaw il-klassifikazzjoni ta' l-oġġetti referuti fl-Anness ta' dan ir-Regolament.(2) Ir-Regolament (KEE) Nru 2658/87 kien stabbilixxa r-regoli ġenerali għall-interpretazzjoni tan-Nomeniklatura Magħquda. Dawk ir-regoli japplikaw wkoll għal xi nomeniklatura oħra li hija totalment jew parzjalment ibbażata fuqha jew li żżid xi subdiviżjoni addizzjonali magħha u li hija stabbilita b'dispożizzjonijiet speċifiċi tal-Komunità, bil-għan ta' l-applikazzjoni ta' tariffa u ta' miżuri oħrajn li jirrigwardjaw il-kummerġ f'oġġetti.(3) Permezz ta' l-imsemmija regoli ġenerali, l-oġġetti deskritti fil-kolonna 1 tat-tabella stabbilita fl-Anness ta' dan ir-Regolament għandhom ikunu kklasifikati taħt il-kodiċi NM indikata fil-kolonna 2, bis-saħħa tar-raġunijiet elenkati fil-kolonna 3.(4) Huwa xieraq li l-informazzjoni tat-tariffa li torbot maħruġa mill-awtoritajiet doganali ta' l-Istati Membri fir-rigward tal-klassifikazzjoni ta' l-oġġetti fin-Nomeniklatura Maghquda u li ma tkunx skond id-dispożizzjonijiet f'dan ir-Regolament, tista tibqa tkun ikkwotata mid-detentur, permezz tad-dispożizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi il-Kodiċi Komuni Doganali [3], kif l-aħħar emendat bir-Regolament (KE) Nru 2700/2000 tal-Parlament Ewropew u tal-Kunsill [4], għal perijodu ta' tliet xhur.(5) Il-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat tal-Kodiċi Doganali,ADOTTAT DAN IR-REGOLAMENT:L-Artikolu 1L-oġġetti deskritti fil-kolonna 1 tat-tabella stabbilita fl-Anness huma kklasifikati fin-Nomeniklatura Magħquda taħt il-kodiċi NM indikata fil-kolonna 2 ta' dik it-tabella.L-Artikolu 2Informazzjoni li torbot dwar it-tariffa maħruġa mill-awtoritajiet doganali ta' l-Istati Membri li ma hix skond id-dispożizzjonijiet ta' dan ir-Regolament tista tibqa tkun ikkwotata permezz tad-dispożizzjonijiet ta' l-Artikolu 12(6) tar-Regolament (KEE) Nru 2913/92 għal perijodu ta' tliet xhur.L-Artikolu 3Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fl-4 ta' Frar 2003.Għall-KummissjoniPascal LamyMembru tal-Kummissjoni[1] ĠU L 256, tas-7.9.1987, p. 1.[2] ĠU L 331, tas-7.12.2002, p. 3.[3] ĠU L 302, tad-19.10.1992, p. 1.[4] ĠU L 311, tat-12.12.2000, p. 17.--------------------------------------------------L-ANNESSDeskrizzjoni tal-merkanzija | Klassifikazzjoni Kodiċi NM | Raġunijiet |1 | 2 | 3 |Folji translusenti ta' l-għaġina, iffriżati, (e.g. 20 x 20 ċm) magħmula minn tqiq tal-qamħ, ilma, żejt veġitali, u melħ, u li tkun għaddiet trattament ta' sħana fi 90 °C għall-ħmistax il-sekonda. Il-prodott fih 52,5 % bil-piż ta' glukożju tal-lamtu u anqas minn 4 % bil-piż ta' zokkor. Dawn il-folji huma użati direttament wara li jdub is-silġ għat-tħejjija ta' spring-rolls li imbagħad huma aktar imsajjra qabel il-konsum. | 19059090 | Il-klassifikazzjoni hija ddeterminata bid-dispożizzjonijiet tar-regoli ġenerali 1 u 6 għall-interpretazzjoni tan-Nomenklatura Magħquda u bil-kliem tal-Kodiċi NM 1905, 190590 u 19059090. Minħabba t-trattament bis-sħana il-lamtu huwa predominantament ġelatinizzat. Għalhekk il-prodott huwa meqjus bħala parzjalment imsajjar u għalhek, huwa eskluż mill-intestatura 1901 (ara s-sistemi armonizzati) Nota esplanatorja għall-intestatura 1901, il-Parti (II), esklużjoni (e)). |--------------------------------------------------